**הרוע שבפנים 3** (באנגלית: **Insidious: Chapter 3**) הוא סרט אימה על-טבעי, אשר בוים על ידי לי וואנל תסריטו נכתב על ידי ג'ייסון בלאם, אורן פלי וג'יימס ואן. בין שחקניו הראשיים של הסרט ניתן למנות את דרמו מולרוני, סטפני סקוט, אנגוס סמפסון ולין שיי.

הסרט יצא לאקרנים ב-5 ביוני 2015, שנתיים לאחר צאתו הסרט "הרוע שבפנים 2".

עלילה
-----

האירועים מתרחשים לפני אירועי הסרט "הרוע שבפנים". קווין ברנר (סטפני סקוט) נוסעת לביתה של אליס ריינייה (לין שיי) במטרה שתעשה לה תקשור ותצליח לגרום לה לדבר עם אימה המנוחה. אליס מסרבת לעזור לה. לאחר שיח קצר, שואלת אליס את קווין על מקום מגוריה ומגלה שזו עשתה דרך ארוכה כדי להגיע אליה ולכן מסכימה לבסוף לבצע את התקשור המדובר. כאשר אליס מתחילה בסיאנס, היא חשה בנוכחות רעה ועוצרת את כל המאורע, תוך שהיא מפצירה בקווין שלא לנסות ליצור קשר בשום צורה עם אימה המנוחה, היות שהיא חשה בנוכחות של ישות רעה. לאחר שמסתיים המפגש, חוזרת קווין לביתה וכאשר מסיימת את האודישנים לבית הספר לדרמה שלה, היא נדרסת על ידי מכונית, היות שהיא הייתה עסוקה בהבטה בדמות לא מזוהה שלטענתה, נופפה לה לשלום.

לאחר מכן, נשלחת קווין לביתה, תוך ששתי רגליה שבורות והיא אינה יכולה לזוז. בזמן שהותה בבית, היא חשה בנוכחות של ישות רעה שגורמת לה לסיוטים וחרדות. בסמוך לכך, מרגישה אליס כי אותה הישות רודפת גם אותה, עד שלבסוף, היא מחליטה לנסות ולעזור לקווין בשנית, אך ללא הצלחה. לאורכו של הסרט, שכנתה של קווין שחולה בשיטיון, אומרת לה משפטים מטרידים ומוזרים בכל הקשור לנוכחות הזרה והרעה שזו חשה. בעלה של השכנה אומר לקווין להתעלם מהדברים שהיא אומרת, היות שהיא חולה בשיטיון. בהמשך, אביה של קווין מבין שישנה נוכחות זרה ורעה בבית, אשר מאיימת על קווין ולכן הוא עושה מעשה ונוסע לביתה של אליס במטרה שתעזור להם. אליס מספרת לו על בעלה שנפטר זה עתה והשניים מתחילים לשוחח על נושאים שונים, עד שלבסוף מגיעה אליס לביתו במטרה לעזור לקווין. עם זאת, היא מציינת כי היא חשה שישנה ישות נוספת שרוצה לרצוח אותה ולכן היא כבולה ולא יכולה לעשות יותר מדי, תוך שהיא לא מתחייבת לכך שהיא תצליח לעזור לקווין ולאביה. באותה הסצנה, ישנו דיבור על המאורעות של הסרט הקודם, "הרוע שבפנים 2".

לאחר המפגש בין אביה של קווין לאליס, זו מגיעה לביתם על מנת לעזור. כבר ברדת החשכה, פוצחים השלושה בסיאנס נוסף, בו אליס כמעט נרצחת על ידי אותה הישות ממנה חששה לאורך כל הדרך. אליס מתעוררת מהסיאנס וצורחת שהיא לא מסוגלת לעזור בשום צורה שהיא ומותירה את קווין ואת אביה לבדם. לאחר מכן, אביה של קווין עושה מעשה נוסף ומבקש מאח שלה למצוא ציידי רוחות שיעזרו להם. במהלך שהותם של שני ציידי הרוחות (שמתגלים כשרלטנים) בביתם של קווין, אחיה ואיה, קורה מקרה על טבעי בו הישות מתגלה וכמעט הורגת את כולם. נוכח המצב, מתבצעת פנייה נוספת לאליס, שתעזור למשפחה עם המצב וזו מסכימה לנסות ולעזור שוב, תוך שהיא לוקחת בחשבון שהיא עלולה למות.

בסוף הסרט, מצליחה אליס להיאבק בישות שפקדה את משפחת ברנר, תוך שהיא מצליחה להחזיר את קווין לעולם המציאותי. בסצנה האחרונה, חוזרת אליס לביתה, תוך שהיא מוצאת את הסוודר של בעלה המנוח על מיטתה ובתמימותה חושבת שהוא זה שהניח אותו שם, עד שהיא מגלה את שד פני-שפתון בחדר השינה שלה ובכך מסתיים הסרט.

שחקנים
------

|  |  |  |
| --- | --- | --- |
| * לין שיי - אליז ריינייה
* דרמוט מלרוני - שון ברנר
* סטפני סקוט - קווין ברנר
* אנגוס סמפסון - טאקר
* לי וואנל - ספס
* היילי קיוקו - מגי
* טייט ברני - אלכס ברנר
 | * מייקל ריד מקי - "האיש שלא יכול לנשום" (הישות הרעה)
* טום גלופ - ד"ר הנדרסון
* סטיב קולטר- קרל
* פיליס אפלגייט - גרייס
* אשטון מויו - הקטור
* אלי קיטס - לילי ברנר
* טום פיצפטריק - הכלה בשחור / פארקר קריין
 | * אדריאן ספארקס - ג'ק ריינייה
* פיל אברמס - מל
* רובן גרפיאס - ארנסטו
* אמריס דייווידסון - אחות
* טיילור ג'ון סמית' - נער מתבגר
* גארט ראיין - ג'וש למברט הצעיר
* ג'וסף בישארה - שד פני-שפתון
 |

הפקה
----

שלב הצילומים של הסרט התחיל כבר ב-9 ביולי 2014, בלוס אנג'לס. בתכנון, רצו לצלם את הסרט במשך 29 ימים.

הכנסות
------

תקציב הסרט היה גבוה בהרבה מזה של השניים הקודמים, כאשר נאמד בכ-11 מיליון דולר. כמו כן, גרף הסרט למעלה מ-113 מיליון דולר, ובכך הצליח להיכנס לרשימת 100 סרטי האימה המכניסים ביותר בכל הזמנים, תוך שהפך לסרט השלישי הרווחי ביותר בסדרת הרוע שבפנים.

נכון למאי 2020, הסרט נחשב לסרט המתוקצב ביותר שיצא במסגרת סדרת הרוע שבפנים.

קישורים חיצוניים
----------------

* 

* אתר האינטרנט הרשמי של הרוע שבפנים 3 (באנגלית)
* הרוע שבפנים 3, ברשת החברתית טוויטר

* "הרוע שבפנים 3", במסד הנתונים הקולנועיים IMDb (באנגלית)

* "הרוע שבפנים 3", באתר נטפליקס

* "הרוע שבפנים 3", באתר AllMovie (באנגלית)

* "הרוע שבפנים 3", באתר Rotten Tomatoes (באנגלית)

* "הרוע שבפנים 3", באתר Box Office Mojo (באנגלית)

* "הרוע שבפנים 3", באתר Metacritic (באנגלית)

* "הרוע שבפנים 3", תסריט הסרט באתר Scripts.com (באנגלית)

* "הרוע שבפנים 3", במסד הנתונים הקולנועיים KinoPoisk (ברוסית)

הערות שוליים
------------

1. ↑
2. ↑  Insidious: Chapter 3, Box Office Mojo
3. 1 2 3  *Insidious: Chapter 3*, נבדק ב-2020-05-24
4. ↑  studiosystemnews.com, www.studiosystemnews.com
5. ↑  Insidious 3 Set Visit: As Scary As the Movies Themselves, /Film, ‏2015-03-24 (באנגלית)
6. 1 2  Insidious: Chapter 3, Box Office Mojo
7. 1 2  Insidious, Box Office Mojo
8. 1 2  Insidious: Chapter 2, Box Office Mojo
9. 1 2  Insidious: The Last Key, Box Office Mojo

| ג'יימס ואן |
| --- |
| סרטים שביים | "המסור 0.5" • "המסור" • "דממת המוות" • "הרוע שבפנים" • "לזמן את הרוע" • "הרוע שבפנים 2" • "מהיר ועצבני 7" • "לזמן את הרוע 2" • "אקוומן" • "ממאיר" • "אקוומן והממלכה האבודה" |
| סרטים שהפיק | "אנאבל" • "השד" • "הרוע שבפנים 3" • "כיבוי אורות" • "אנאבל 2" • "הרוע שבפנים: המפתח האחרון" • "הנזירה" • "מקוללת" • "אנאבל 3" • "לזמן את הרוע 3: בשליחות השטן" |
| סרטים שהסריט | "המסור 3" • "הנזירה" • "אנאבל 3" • "לזמן את הרוע 3: בשליחות השטן" |
| קומיקסים שכתב | הגבר הממאיר |
| ערכים קשורים | אטומיק מונסטר הפקות |